# Felipe Morenés

Felipe Morenés Botín-Sanz de Sautuola, més conegut com a Felipe Morenés (Nova York, 1986) és un empresari i banquer espanyol.

## Biografia

Fill gran del matrimoni entre Ana Botín, Presidenta del Grupo Santander i Guilermo Morenés, net I marquès de Borghetto, una família de terratinents amb propietats al Parc Nacional de Doñana. És el gran de tres germans, Javier i Pablo. Va néixer a Nova York el 1986 i va estudiar política econòmica a la Universitat de Georgetown. En acabar els estudis fou contractat pel banc UBS Investment Banking, on va treballar durant cinc anys. Posteriorment, el 2013 es va incorporar al fons d'inversió de capital risc Lone Star, des d'on va treballar promovent inversions financeres a Espanya. Allà va conèixer Juan Pepa, i es van especialitzar en gestionar actius de risc, el que es coneix com a fons voltor. El 2014 va crear la seva primera empresa a Espanya, Alpha Capital FLM 1, que es dedicava a la compravenda, administració i tinença de participacions socials, actius financers i valors cotitzables o no a mercats oficials.

### Stoneshield capital

El març de 2018 Morenés i Pepa van fundar conjuntament el fons d'inversió Stoneshield Capital, amb seu a Luxemburg, des d'on opera empreses com l'immobiliària Neinor Homes, que havia sigut la immobiliària de Kutxabank. Stoneshield captial s'estructura mitjançant una combinació de quatre empreses (Stoneshield Holding Sàrl, Stoneshield GP Sàrl, Stoneshield Investment Fund SCA SICAV-RAIF i Stoneshield Southern Real Estate Holding Sàrl. El gener de 2022 fou nomenat conseller dominical de Neinor Homes. També ha participat com accionistes minoritaris a Micampus, el segon grup de residències universitàries més gran d'Espanya.
Stoneshield Holding Sàrl també té com a sòcia una empresa del Grup Atitlan, dirigida per Roberto Centeno, gendre de Juan Roig.

### Banc Santander

El desembre de 2023 es va fer públic que Morenés esdevindria conseller independent de Santander México, la filial mexicana del Grup Santander.

### Àmbit privat

Durant els anys 2000 va ser parella de la dissenyadora suïssa, Fiorina Benveniste-Schuler, i es van arribar a comprometre, però després es van separar. Més endavant, el setembre de 2016 es va casar amb Julia Puig a l'Església de Sant Martí, a Cantabria. Puig és l'hereva de la família Puig, nissaga empresarial vinculada a la perfumeria. Puig i Morenés es coneixien des de nens. Tenen dues filles. Li agrada jugar al golf.

## Referències

* ↑ de los Ríos, Elena. «Quién es Guillermo (Willy) Morenés, el arma secreta de Ana Botín, la española más poderosa: así fue su original historia de amor con el aristócrata de Jerez» (en castellà). Mujer Hoy, 22-08-2022. [Consulta: 2 desembre 2023].
* ↑ Samboal, Ana. Ana Botín. Nacida para triunfar: La reina de la banca (en castellà). La Esfera de los Libros, 2017-04-25. ISBN 978-84-9060-966-8.
* ↑ «Board of Directors» (en anglès). Neinor Homes. [Consulta: 2 desembre 2023].
* 1 2 3 Rico, Manuel. «Las cuatro sociedades en Luxemburgo de un hijo de Ana Botín que controlan 20 residencias de estudiantes en España» (en castellà). infolibre, 16-06-2021. [Consulta: 2 desembre 2023].
* ↑ «El hijo mayor de Ana Botín aterriza en España con una sociedad vinculada al paquete familiar en el Santander» (en castellà). VozPópuli, 29-10-2014. [Consulta: 2 desembre 2023].
* ↑ Beltrán, Ruth Ugalde;Jorge Zuloaga;Ana. «Felipe Morenés y Juan Pepa: "Quien espere una implosión para invertir en España se frustrará"» (en castellà), 06-09-2023. [Consulta: 2 desembre 2023].
* ↑ «Felipe Morenés pasa a ser consejero dominical en Nienor Homes tras la toma del 18,45% de su capital» (en castellà). Broker Online, 2011. [Consulta: 2 desembre 2023].
* ↑ «Felipe Morenés, nuevo consejero dominical de Neinor tras la entrada de Stoneshield - Brains Real Estate News» (en espanyol europeu). brainsre.news, 26-01-2022. [Consulta: 2 desembre 2023].
* ↑ «Felipe Morenés, hijo de Ana Botín, será consejero independiente suplente de Santander México» (en castellà). Expansión, 01-12-2023. [Consulta: 2 desembre 2023].
* ↑ «Felipe Morenés Botín se incorpora a Santander México como consejero» (en castellà), 01-12-2023. [Consulta: 2 desembre 2023].
* ↑ Nast, Condé. «Fiorina Benveniste-Schuler, la rica heredera que conquistó al hijo de Ana Patricia Botín» (en espanyol europeu), 09-06-2018. [Consulta: 2 desembre 2023].
* ↑ «Felipe Morenés Botín y Julia Puig, el enlace que unirá a dos dinastías» (en castellà), 10-09-2016. [Consulta: 2 desembre 2023].
* ↑ «Felipe Morenés Botín y Julia Puig se dan el "Sí, quiero" en Cantabria» (en espanyol europeu). Diez Minutos, 18-09-2016. [Consulta: 2 desembre 2023].
* ↑ Colás, Joan. «Cinco años y dos hijas, los lazos entre la banca de Madrid y la industria catalana que perduran» (en castellà). Crónica Global, 30-11-2021. [Consulta: 2 desembre 2023].
* ↑ Bianchi Tasso, Martín. «Ana Botín casa a su hijo mayor, Felipe Morenés, en Cantabria» (en castellà). La Voz de Cádiz, 03-09-2016. [Consulta: 2 desembre 2023].